Урок матэматыкі ў 3 класе)

**Тэма:** Табліцы множання ліку 10 і на лік 10

**Мэта:** стварэнне ўмоў для засваення вучнямі табліцы множання ліку 10 і на лік 10.

**Задачы:** скласці табліцу множання ліку 10, пазнаёміўшы з рацыянальнымі прыёмамі множання; паўтарыць і замацаваць таблічныя спосабы множання і дзялення; садзейнічаць развіццю ўмення аналізаваць і рашаць задачы; забяспечваць асэнсаванне вучнямі значнасці атрыманых вынікаў, ствараць умовы для развіцця ўмення выдзяляць галоўнае і другаснае, фіксіраваць гэта на паперы, а таксама для адпрацоўкі ўменняў правільна і акуратна афармляць запісы; выхоўваць самастойнасць, адказнасць, добразычлівасць.

**Абсталяванне:**падручнік “Матэматыка 3, І частка; шыльда ў “краме”; карткі; ключавыя словы задач

**Ход урока**

1. **Арганізацыйны этап**

Устала сонейка даўно, зазірнула ў акно,

Падганяе ўсіх у клас, матэматыка ў нас!

Ляжаць на стале сшыткі, ручкі і кніжкі.

Парадак такі не бывае залішні.

І толькі тады на ўроку спакой,

Калі ўсё, што трэба, ёсць пад рукой .

– Паглядзіце адзін на аднаго, усміхніцеся! Я жадаю вам сёння на ўроку поспехаў, дакладных   вылічэнняў, новых адкрыццяў.

**II. Псіхалагічная ўстаноўка на працу**

 Сядзьце зручна,  закрыйце вочы. Праслухайце песеньку.

*Гучыць песня «Дважды два»*

**2.Пастаноўка тэмы і мэты ўрока.**

– Скажыце, калі ласка, чаму на ўроку матэматыкі ўключылі менавіта гэту песню?

(*Таму што на працягу ўсіх урокаў вывучалі табліцу множання*.)

– Правільна!

– Ці спатрэбіцца вам табліца множання ў жыцці? (*адказы вучняў*)

– Так, веданне табліцы множання будзе неабходна вам на працягу ўсяго вашага жыцця. Усюды, дзе трэба будзе нешта палічыць, набыць ці раздзяліць: у краме, на пошце, у аптэцы. Нават у дамашняй гаспадарцы табліца множання неабходна.

**II. Актуалізацыя суб’ектнага вопыту вучняў**

– Што трэба, каб урок прайшоў паспяхова (быць уважлівым, працаваць хутка і дружна)

**– Давайце адправімся ў краму**

*(Вызначаецца лексічнае значэнне слова “крама”, “шыльда*”)

Крама – магазін, лаўка.

Шыльда – вывеска

*На дошцы адкрываецца шыльда*

**Крама**

8.00 – 6.00

Абед

з 1.00 да 2.00

– Ці зможам мы адправіцца ў гэтую краму зараз? Чаму? Які выгляд павінна мець шыльда?

*Пасля адказаў вучняў вывешваецца правільная шыльда.*

**Крама**

8.00 – 18.00

Абед

з 13.00 да 14.00

– Колькі часу працягваецца абедзенны перапынак у краме? Колькі хвілін?

– Давайце паглядзім, што прадаюць у гэтай краме.

*Два вучні ідуць за дошку, клас піша дыктант задач.*

* У краму прывезлі некалькі кілаграмаў яблык. Да абеду прадалі 6 кг. Засталося яшчэ 4 кг. Колькі кг яблык прывезлі ў краму?
* У адной скрыні 5 кг цукерак. Колькі кг цукерак у 2 такіх жа скрынях?
* Маса маленькага пакета з мукой 2 кг, а большага ў 5 разоў большая. Якая маса большага пакета з мукой?
* У адным кавалку 40 м шаўковай тканіны, а ў другім 4 м. У колькі разоў тканіны больш у першым кавалку, чым у другім?
* Вакол двара квадратнай формы паставілі агароджу. Якой даўжыні была агароджа, калі адзін бок агароджы 10 м? (*Што для гэтага трэба знайсці? Што такое перыметр? Як знайсці перыметр квадрата?*)

*Запісы ў сшытках і на дошцы* :

6+4=10

5·2=10

2·5=10

40:4=10

10·4=40

*Узаемаправерка.*

 *–* Тэма нашага ўрока будзе звязана з лікам, які некалькі разоў паўтараецца ў адказах, – “Табліцы множання ліку 10”*.*

А вось вызначыць задачы нашага ўрока вам дапамогуць словы (на дошцы):

Скласці…

Прымяніць…

Замацаваць…

Развіваць…

Выкарыстоўваючы табліцу, вучні разам з настаўнікам фармуліруюць задачы ўрока:

* скласці табліцу множання ліку 10 і на лік 10;.
* прымяніць атрыманыя веды пры выкананні заданняў на ўроку;
* замацаваць уменне рашаць задачы розных відаў, задачы на знаходжанне перыметра;
* развіваць мысленне, памяць, увагу.

– Навошта людзі ставяць перад сабою задачы? *(Без пастаўленых задач цяжка дабіцца добрых, станоўчых вынікаў)*

**III. Этап засваення новых ведаў і спосабаў дзеянняў**.

  Задача: скласці табліцу множання ліку 10 і на лік 10

– Выканаем заданне № 1 на старонцы 102 *(вусна)*

*На дошку вывешваецца табліца множання ліку 10.*

– Паглядзіце на табліцу і скажыце, ці можна не вучыць гэту табліцу? Хто падкажа, як любы лік можна памножыць на 10?

– А ці можа хто памножыць 2 на 100? На 1000?

– Самастойна запішыце табліцу дзялення на лік 10 і з дзеллю 10. (*Два вучні за дошкай выконваюц заданне)*

*Праверка задання*

**IV. Этап замацавання новых ведаў і спосабаў дзеянняў**

Задача: прымяніць атрыманыя веды пры выкананні заданняў на ўроку

– Прачытайце ўмову задачы № 3 на с.102

– Пра што гаворыцца ў задачы? (*Пра кніжкі, якія стаялі на трох паліцах*)

– Прачытайце задачу яшчэ раз і знайдзіце апорныя словы.

– Што пытаецца ў задачы?

– Можам адразу адказаць на пытанне? Чаму?

– Можам знайсці, колькі кніжак было на 3 паліцах? Якім дзеяннем? Зможам мы выканаць такое дзеянне?

– Цяпер можам адказаць на пытанне задачы?

– Запішыце рашэнне задачы па дзеяннях з паясненнем.

1. *10·3=30 (к.)-на трох паліцах.*
2. *62-30=32 (к.) –дабавілі.*

**Фізкультхвілінка**

Задача: замацаваць уменне рашаць задачы розных відаў, задачы на знаходжанне перыметра

*Дыферэнцыраваны падыход.*

Вучням на картках прапануюцца задачы розных відаў. Вучні самастойна выбіраюць сабе заданне*.*

1 узровень – рашыць задачу з дапамогай настаўніка.

У класе 12 дзяўчынак. Гэта на 4 больш, чым хлопчыкаў. Колькі ў класе хлопчыкаў?

2 узровень – рашыць задачу самастойна.

Школьнікі пасадзілі 43 дубочкі, гэта на 15 дрэў менш, чым бярозак. Колькі бярозак пасадзілі школьнікі?

3 узровень – змяніце пытанне задачы так, каб яна рашалася ў два дзеянні. Рашыце атрыманую задачу.

Школьнікі пасадзілі 43 дубочкі, гэта на 15 дрэў менш, чым бярозак. Колькі бярозак пасадзілі школьнікі?

Задача: развіваць мысленне, замацоўваць веданне табліцы множання і дзялення на 10, уменне суадносіць адзінкі вымярэння даўжыні.

 – Я прапаную … (*называю вучняў, якім было складана выконваць заданні вылічальнага характару*) выканаць заданне № 5, с. 103 (*работа з адзінкамі вымярэння даўжыні*).

Астатнія вучні выконваюць заданне павышанай складанасці № 6, с.103. Вучням, якія справіліся з выкананнем задання раней другіх, прапануецца заданне № 7, с.103.

*Праверка выкананых заданняў, выстаўленне адзнак.*

Задача: прымяніць атрыманыя веды пры выкананні заданняў на ўроку, развіваць мысленне, увагу, памяць.

*Вучням прапануецца заданне апераджальнага характару.*

– Наша крама мае форму квадрата. Складзіце выраз для знаходжання перыметра. Якія веды вам спатрэбіліся?

 Р=х∙4(м)

 Х м

– Падумайце, а для чаго спатрэбіцца знаходжанне перыметра?

*(Каб пабудаваць агароджу.)*

– Знайдзіце значэнне перыметра, калі х=10 м.

– А хто можа вызначыць, якую плошчу займае крама?

 S=10∙10=100м.кв

**V. Этап інфармавання аб дамашнім заданні.**

Задача № 10, с.103

Ураўненні №11, с.103 (на выбар 2 ураўненні).

*Паўтараецца правіла знаходжання невядомых кампанентаў.*

**VI. Этап падвядзення вынікаў урока, рэфлексія.**

– Запішыце толькі адказы.

2∙10 10∙7 1∙10 9∙10 10∙5

*Праверка*

– Давайце праверым, ці выканалі мы пастаўленыя задачы?

*Адказы вучняў.*

– Хто лічыць, што дадзены ўрок прайшоў з карысцю – устаньце.

– Ці можна да ўрока прымяніць выраз “ламалі галаву”?

ДУА “Пагост-Загародская сярэдняя школа імя славянскіх асветнікаў Кірыла і Мяфодзія” Пінскага раёна,

настаўнік пачатковых класаў Саланевіч Г. В.